BODOLAND रादाब बाक्सा 23 सेप्टेमबर 2021: मुलुगनां साग्लोबसारनाय करना भाइरासनि थाखाय बायदि हारिमु दिनथिफुंनाय, मेथाइ रोजाबनाय, नाइजाब दिन्थिफुंनाइ बायदिया बन्द जानानै थाबोदों । जायनि थाखाय गोबां महरगिरि, मेथाइ रोजाबगिरि, दामजु दामगिरि, नाइजाब सामलाइगिरि, बिथांमोना दिन्थिफुंनो मोनैयाव जेंनाजों गोबां हालाइ हाफाइ जाबोनो गोनां जाबोदों । बेफोरबादि दिन्थिफुंनो हायैआव गोबां महरगिरि दामजु दामगिरि दिथागिरिफोरा रांखावरिनि आंखाल नुजाथिनानै हारिमु सिबिनाय बायदियाव गोबां गोसो बाइनो गोनां जादों सोरबा महरगिरिफोरा दाहोना रुवाथि थाबायनानै सम बारहोनो गोनां जादों । हारिमुनि महरगिरि, देंखोगिरि, नाइजाब दिथागिरि बिथांमोननो गोदानै देंखो मोनाबिलि, नाइजाब दिन्थिफुंनो, एबा हारिमु दिन्थिफुंनाय बायदिखौ दुरगा फुजानिफ्राय खुलिनानै होफिननो एबा दिन्थिफुंनो खाबु होफिननांगौनि थाखाय आसाम सरकार आरो बिटिआर सरकारनिसिम दाबि दैखांदों बर सावथुन मुलुगनि मुंदांखा मेथाइ रोजाबगिरि बिग्राय ब्रह्म BODOLAND रादाबनि गेजेरजों फोरमायदों ।